Partipolitisk hadde han først flere verv i Arbeiderpartiet, som formann i Grorud kretsforening av DNA og som sekretær i Aker Arbeiderparti. Han var også medlem av Akers herredsstyre. Da NKP ble dannet ved den store partisplittelsen i 1923 fulgte Aas kommunistene. En tid satt han også i partiets ledelse. Han var forretningsfører i NKPs sentrale avis i Oslo, deretter i partiets Vestlands-avis i Bergen. Senere arbeidet Aas som bokbinder og revisor.